
66 DR.30.09.13 

 
Saya ingin tanya kepada kementerian, kriteria-kriteria dan perkiraan-perkiraan 

faktor-faktor yang akan diambil apabila nanti mengambil guru-guru ini selain daripada soal 
attitude tadi itu. Saya juga ingin bertanya pihak kementerian, adakah termasuk dalam 3,000 
guru-guru baru yang akan diambil ini juga akan diambil kira soal latihan di IPG, melihat 
kepada option selain daripada option yang teras yang penting seperti Bahasa Inggeris, 
adakah juga diambil kira option Bahasa Kadazan-Dusun yang sudah pun sekarang ini ada 
ditawarkan di IPG Tuaran yang mana sudah pun ditawarkan dalam peringkat ijazah? Saya 
difahamkan sekarang ini sudah pun ada 40 orang pelajar yang mengambilnya di peringkat 
ijazah dan saya ingin mencadangkan supaya bilangan 40 orang ini ditambah dan diambil 
untuk sebahagian daripada memenuhi keperluan 3,000 yang dimaksudkan tadi.  

Selain daripada itu, sekali lagi saya ingin nyatakan di sini, saya sudah nyatakan 
beberapa kali di Dewan yang mulia ini tentang soal perbezaan Imbuhan Tetap Perumahan 
dan juga Elaun Perumahan Wilayah Semenanjung, Sabah dan Sarawak itu. Saya berharap 
pihak Kementerian Pendidikan walaupun pihak Jabatan Perdana Menteri hari itu telah 
menjawab dan menyatakan bahawa ada lagi perkiraan-perkiraan lain dalam hal ini. Akan 
tetapi daripada segi keguruan, guru-guru, saya berharap perkara ini dapat diselaraskan 
supaya kita akan dapat memberi motivasi kepada guru-guru kita termasuklah guru-guru dari 
Sabah yang berkhidmat di Semenanjung.  

Tuan Pengerusi, saya beralih ke Butiran 010000 iaitu Pengurusan Kementerian. 
Dalam hal ini, saya ingin mengucapkan terima kasih kepada kementerian kerana pagi ini 
saya telah menerima jawapan bertulis kepada soalan lisan saya iaitu kementerian telah 
meluluskan pembinaan kolej komuniti di Parlimen Tuaran. Berbanyak-banyak terima kasih. 
Cuma saya ingin tanya, kolej ini dijangka beroperasi pada tahun 2014 dan dikatakan di sini 
bahawa masih lagi ada masalah daripada segi mencari bangunan untuk disewa. Jadi 
kepada pihak kementerian, kalau susah sangat mahu cari bangunan untuk disewa, kita 
boleh membantu dalam hal ini untuk mempercepatkan lagi pelaksanaan beroperasinya 
kolej komuniti di Parlimen Tuaran ini.  

Seterusnya Tuan Pengerusi, saya ingin juga membangkitkan perkara tentang 
perlunya pembinaan asrama SMK Sungai Damit di Tuaran. Sudah sekian lama sekolah ini 
beroperasi dan tidak ada asrama. Akibat daripada tidak ada asrama, kita menghadapi 
banyak masalah. Sejak saya di dua penggal Parlimen dahulu, saya telah berkali-kali 
menyebut perkara ini dan saya telah berhubung dengan pihak Lembaga Industri Getah 
Sabah, pemilik tanah yang mana kita akan bina asrama ini dan telah dapat tanah itu tetapi 
apa yang kita perlukan sekarang ialah komitmen daripada pihak kementerian untuk 
memberi peruntukan untuk pembinaan asrama ini. 

Seterusnya Tuan Pengerusi, saya beralih kepada pelaksanaan SMK Pekan 
Nabalu. Saya difahamkan SMK Pekan Nabalu ini sudah berlarutan sekian lama. Baru-baru 
ini dalam ucapan penangguhan saya sudah sebut. Beberapa Timbalan Menteri telah 
berganti dan sehingga pada hari ini tidak dapat dilaksanakan. Saya difahamkan bahawa 
semua kerja pembinaan sudah pun dihentikan untuk membolehkan satu kajian EIA dibuat. 
Persoalan saya di sini ialah daripada segi pendekatan pihak kementerian dalam 
pertamanya membuat reka bentuk bangunan, membuat designnya dan daripada segi 
mengambil kira alam sekitar. Kenapakah laporan EIA tidak dibuat sebelum design dibuat? 
Ini design sudah dibuat, sudah dalam pelaksanaan, lepas itu ada keraguan tentang 
keselamatan alam sekitar, baru EIA dibuat dan sebagainya, jadi dihentikan kerja-kerja. 
Saya tertanya bagaimana perkara ini berlaku. Kenapa daripada segi sistem pembuatan 
design itu tidak dibuat yang berkira daripada lebih awal? Saya ingin menegaskan di sini 
Tuan Pengerusi bahawa penduduk di Tuaran, pengundi-pengundi di Tuaran dan khususnya 
di sekitar Pekan Nabalu dan sekitar Kiau di Kota Belud, kita tidak akan berganjak. Kita 
mahu minta juga supaya bangunan SMK Pekan Nabalu ini diteruskan dan dibina sehingga 
selesai. Kita tidak rela peruntukan ataupun pelaksanaan projek ini ditarik balik. 

Seterusnya, saya ingin membawa satu perkara dalam soal pelaksanaan projek 
juga iaitu bangunan-bangunan surau. Saya difahamkan terdapat 45 buah surau di seluruh 
negeri Sabah. Sekolah-sekolah di kawasan Parlimen saya Tuaran, SK Mengkabung. Saya 
sendiri telah melihat dan saya mengambil gambar bangunan surau itu dan saya telah 
menunjukkan kepada rakan-rakan saya dan bila saya tunjukkan kepada rakan-rakan saya 
apakah bangunan ini dan ramai yang mengatakan ini adalah kandang kambing. Ini adalah 



Saya ingin tanya kepada kementerian, kriteria-kriteria dan perkiraan-perkiraan. faktor-faktor yang akan diambil apabila nanti mengambil guru-guru ini selain daripada soal attitude tadi itu. Saya juga ingin bertanya pihak kementerian, adakah termasuk dalam 3,000 guru-guru baru yang akan diambil ini juga akan diambil kira soal latihan di IPG, melihat kepada option selain daripada option yang teras yang penting seperti Bahasa Inggeris, adakah juga diambil kira option Bahasa Kadazan-Dusun yang sudah pun sekarang ini ada ditawarkan di IPG Tuaran yang mana sudah pun ditawarkan dalam peringkat ijazah? Saya difahamkan sekarang ini sudah pun ada 40 orang pelajar yang mengambilnya di peringkat ijazah dan saya ingin mencadangkan supaya bilangan 40 orang ini ditambah dan diambil untuk sebahagian daripada memenuhi keperluan 3,000 yang dimaksudkan tadi. Selain daripada itu, sekali lagi saya ingin nyatakan di sini, saya sudah nyatakan beberapa kali di Dewan yang mulia ini tentang soal perbezaan Imbuhan Tetap Perumahan dan juga Elaun Perumahan Wilayah Semenanjung, Sabah dan Sarawak itu. Saya berharap pihak Kementerian Pendidikan walaupun pihak Jabatan Perdana Menteri hari itu telah menjawab dan menyatakan bahawa ada lagi perkiraan-perkiraan lain dalam hal ini. Akan tetapi daripada segi keguruan, guru-guru, saya berharap perkara ini dapat diselaraskan supaya kita akan dapat memberi motivasi kepada guru-guru kita termasuklah guru-guru dari Sabah yang berkhidmat di Semenanjung. Tuan Pengerusi, saya beralih ke Butiran 010000 iaitu Pengurusan Kementerian. Dalam hal ini, saya ingin mengucapkan terima kasih kepada kementerian kerana pagi ini saya telah menerima jawapan bertulis kepada soalan lisan saya iaitu kementerian telah meluluskan pembinaan kolej komuniti di Parlimen Tuaran. Berbanyak-banyak terima kasih. Cuma saya ingin tanya, kolej ini dijangka beroperasi pada tahun 2014 dan dikatakan di sini bahawa masih lagi ada masalah daripada segi mencari bangunan untuk disewa. Jadi kepada pihak kementerian, kalau susah sangat mahu cari bangunan untuk disewa, kita boleh membantu dalam hal ini untuk mempercepatkan lagi pelaksanaan beroperasinya kolej komuniti di Parlimen Tuaran ini. Seterusnya Tuan Pengerusi, saya ingin juga membangkitkan perkara tentang perlunya pembinaan asrama SMK Sungai Damit di Tuaran. Sudah sekian lama sekolah ini beroperasi dan tidak ada asrama. Akibat daripada tidak ada asrama, kita menghadapi banyak masalah. Sejak saya di dua penggal Parlimen dahulu, saya telah berkali-kali menyebut perkara ini dan saya telah berhubung dengan pihak Lembaga Industri Getah Sabah, pemilik tanah yang mana kita akan bina asrama ini dan telah dapat tanah itu tetapi apa yang kita perlukan sekarang ialah komitmen daripada pihak kementerian untuk memberi peruntukan untuk pembinaan asrama ini. Seterusnya Tuan Pengerusi, saya beralih kepada pelaksanaan SMK Pekan Nabalu. Saya difahamkan SMK Pekan Nabalu ini sudah berlarutan sekian lama. Baru-baru ini dalam ucapan penangguhan saya sudah sebut. Beberapa Timbalan Menteri telah berganti dan sehingga pada hari ini tidak dapat dilaksanakan. Saya difahamkan bahawa semua kerja pembinaan sudah pun dihentikan untuk membolehkan satu kajian EIA dibuat. Persoalan saya di sini ialah daripada segi pendekatan pihak kementerian dalam pertamanya membuat reka bentuk bangunan, membuat designnya dan daripada segi mengambil kira alam sekitar. Kenapakah laporan EIA tidak dibuat sebelum design dibuat? Ini design sudah dibuat, sudah dalam pelaksanaan, lepas itu ada keraguan tentang keselamatan alam sekitar, baru EIA dibuat dan sebagainya, jadi dihentikan kerja-kerja. Saya tertanya bagaimana perkara ini berlaku. Kenapa daripada segi sistem pembuatan design itu tidak dibuat yang berkira daripada lebih awal? Saya ingin menegaskan di sini Tuan Pengerusi bahawa penduduk di Tuaran, pengundi-pengundi di Tuaran dan khususnya di sekitar Pekan Nabalu dan sekitar Kiau di Kota Belud, kita tidak akan berganjak. Kita mahu minta juga supaya bangunan SMK Pekan Nabalu ini diteruskan dan dibina sehingga selesai. Kita tidak rela peruntukan ataupun pelaksanaan projek ini ditarik balik. Seterusnya, saya ingin membawa satu perkara dalam soal pelaksanaan projek juga iaitu bangunan-bangunan surau. Saya difahamkan terdapat 45 buah surau di seluruh negeri Sabah. Sekolah-sekolah di kawasan Parlimen saya Tuaran, SK Mengkabung. Saya sendiri telah melihat dan saya mengambil gambar bangunan surau itu dan saya telah menunjukkan kepada rakan-rakan saya dan bila saya tunjukkan kepada rakan-rakan saya apakah bangunan ini dan ramai yang mengatakan ini adalah kandang kambing. Ini adalah.